Kõigeväeline igavene Jumal, sina kutsud meid tööle nõnda, nagu isa jagab ülesandeid oma lastele. Aita, armas Isa, et me usinasti teeksime, mis meie kohus on, ja alati kui sinu  ustavad ja sõnakuulelikud lapsed käituksime. Aga sea ja paiguta meid nõnda, et me ei seoks oma südameid maiste asjade külge, ja õpeta meid kõiki asju nõnda kasutama ja nautima, et südamed on tänumeeles sinu poole ülendatud. Tee meid, armas Jumal, vabaks nii hooletusest kui ka liigmuretsemisest, jah, kõigest, mis on sinu meele vastu. Sinu käest tuleb ju kõik ja sina tead täiesti, mis me vajame; anna meile seda armulikult Jeesuse Kristuse läbi. Aamen.